recursal/SuperWikiNEXT-32B huggingface dataset:
**غزال عنایت** ( پشتو: غزال عنايت‎ ) ایک افغان گلوکار اور نغمہ نگار ہیں۔  وہ اپنے پہلے دو گانے "دلِ بے قرار" سے شہرت حاصل کی۔ وہ پشتو اور دری زبانوں میں گاتی ہیں۔ 

12 لاکھ سے زیادہ پیروکاروں کے ساتھ ، وہ انسٹاگرام پر سب سے زیادہ پیروی کی جانے والی خاتون افغان ہیں۔ وہ کابل میں پیدا ہوئیں ، ان کے والد کا تعلق صوبہ لغمان سے ہے اور والدہ کا تعلق صوبہ قندھار سے ہے۔

کیریئر
------

2009 میں ، انہوں نے افغانستان میں ایک سادہ گلوکار کی حیثیت سے اپنے کیریئر کا آغاز کیا اور 2011 میں ، جب وہ کینیڈا ہجرت کر گئیں تو انہوں نے بطور گلوکارہ پیشہ ورانہ موسیقی کیریئر کا آغاز کیا۔ پہلے میوزک ویڈیو میں اپنا چہرہ نہیں دکھاتی تھیں ، اس کے بعد زیادہ با ہمت ہونے کے بعد ، انھوں نے اپنی موسیقی ویڈیو میں خود جلوہ گر ہونا شروع کیا۔ وہ افغان گلوکار ، نذیر کھڑا کے ساتھ "آشتی" البم میں اپنے پہلے دو گانے سے مشہور ہو گئیں۔ "دلِ بِے قرر" گانا ان کا پہلا ہٹ گانا تھا۔ اس نے نذیر کے ساتھ گانا جاری رکھا اور کئی مشہور گانے "ویرانا منزل" ، "جگروم جگروم" ، "ڈک ڈک" ، "ما با قربان تو" اور "دوبارہ باران میشوود" ہیں۔

غزال بالی ووڈ میں داخل ہونے والی پہلی افغان گلوکار ہے۔ بالی ووڈ کے ساتھ گانے کے معاہدے تا حال زیر غور ہیں۔

2012 میں ، غزال کو آریانا ٹیلی ویژن ایوارڈ میں بہترین نئی خواتین گلوکارہ کے طور پر منتخب کیا گیا۔ 2013 میں ان کا "عاشقی" گانا جو افغانستان کے دو دیگر معروف مرد گلوکاروں کے ساتھ ایک سہ گانا ہے ، آریانا ٹیلی ویژن ایوارڈز میں اس سال کا بہترین گانا بن گیا۔

2017 میں ، غزال نے 21000 سے زیادہ لوگوں کے سامنے گلوبل ویلج میلے میں افغانستان کی نمائندگی کی۔اسی سال کے آخر میں انہیں بی بی سی فارسی کی طرف سے سال کی بہترین گلوکارہ کا خطاب ملا۔    

انھوں نے کینیڈا ، ریاستہائے متحدہ امریکہ ، تاجکستان اور یورپ میں بہت سے کنسرٹ کیے ہیں۔ 

2020 تک ، غزال افغانستان کی سب سے نامور خواتین گلوکاروں میں سے ایک بن گئیں۔ان کے نہ صرف افغانستان، بلکہ تاجکستان ، پاکستان اور ایران میں بھی لاکھوں مداح ہیں۔

ایوارڈ
------

| سال | ایوارڈ | قسم | نتیجہ |
| --- | --- | --- | --- |
| 2012 | آریانہ ٹیلی ویژن ایوارڈ | بہترین نئی خواتین گلوکارہ | فاتح |
| 2013 | آریانہ ٹیلی ویژن ایوارڈ | سال کا بہترین گانا | فاتح |
| 2017 | بی بی سی فارسی | سال کی بہترین آرٹسٹ | فاتح |

غزل عنایت ایشیاء میں ٹاپ ون ویمن ایوارڈ جیت چکی ہے۔ وہ اے آر رحمان اور راحت فتح علی خان کے ساتھ گانوں کے منصوبت زیر گفتگو ہیں۔

حوالہ جات
---------

1. ↑  "از دو سوی آمو: غزال عنایت، از پشت پرده تا روی صحنه"۔ BBC Persian۔ 4 April 2016
2. ↑  "اسم اصلی غزل عنایت چیست و زمزمه-های زیبای غزل عنایت کابل میدیا پلس"
3. ↑  "غزال عنایت در افغان پدیا"۔ 07 جولا‎ئی 2020 میں اصل سے آرکائیو شدہ۔ اخذ شدہ بتاریخ 30 دسمبر 2021  الوسيط `|url-status=` تم تجاهله (معاونت)
4. ↑  "Archived copy"۔ 12 اکتوبر 2017 میں اصل سے آرکائیو شدہ۔ اخذ شدہ بتاریخ 03 مئی 2019
5. ↑  "congratulation to ghezaal enayat best singer of the year radio bbc"
6. ↑  "از دو سوی آمو: غزال عنایت، از پشت پرده تا روی صحنه"۔ BBC Persian۔ 4 April 2016
7. ↑  برگزاری کنسرت غزال و صدرالدین در تاجکستان
پیزوالیکٹرک اثر (piezoelectric effect) سے مراد ایسا مظہر ہے جس میں دباو کی وجہ سے کچھ قلمی اشیاء میں برقی چارج نمودار ہو جاتا ہے۔ دباو ختم ہونے پر یہ چارج بھی ختم ہو جاتا ہے۔  

پیزوالیکٹرک کرسٹل دبنے سے وولٹیج پیدا ہوتی ہے۔ اس خاکے میں کرسٹل کادبنا کافی بڑھا کر دکھایا گیا ہے۔
پیزوالیکٹرک پلیٹ برقی وولٹیج کو آواز میں تبدیل کر دیتی ہے یعنی اسپیکر کا کام کرتی ہے۔
ایسی اشیاء جن میں پیزوالیکٹرک کا اثر واضح ہوتا ہے ان میں کئی طرح کی قلمیں (crystals)، کچھ سرامک (ceramics) اور حیاتیاتی مادے مثلاً ہڈیاں، ڈی این اے اور پروٹین شامل ہوتے ہیں۔ اگرچہ tourmaline, کوارٹز (quartz), پکھراج (topaz) اور مصری وغیرہ میں پیزوالیکٹریسٹی پائی جاتی ہے مگر کوارٹز اور روشل سالٹ Rochelle salt (sodium potassium tartrate tetrahydrate) میں یہ بڑی نمایاں ہوتی ہے۔  

ایسی چیزیں جن میں پیزوالیکٹریسٹی ہوتی ہے ان میں "معکوس پیزوالیکٹرک اثر" بھی پایا جاتا ہے یعنی جب ان چیزوں کو الیکٹرک فیلڈ میں رکھا جاتا ہے تو ان کی جسامت تبدیل ہو جاتی ہے۔ مثلاً جب لیڈ زرکونیٹ ٹائیٹینیٹ (lead zirconate titanate ) کو اتنا دبایا جائے کہ دباو کے رخ پر اس کی لمبائی اعشاریہ ایک فیصد کم ہو جائے تو اس قلم (کرسٹل) پر ایک مخصوص وولٹیج نمودار ہو جاتا ہے۔ دباو ہٹانے پر وولٹیج بھی غائب ہو جاتا ہے۔ اب اگر دباو کی بجائے اسی قلم پر اُتنا ہی وولٹیج لگایا جائے تو بھی اس قلم کی لمبائی اعشاریہ ایک فیصد کم ہو جائے گی۔ معکوس پیزوالیکٹرک اثر کی مدد سے الٹرا ساونڈ لہریں بنائی جاتی ہیں۔  

پیزوالیکٹریسٹی دو نو عمر فرانسیسی طبیعیات دانوں نے 1880ء میں دریافت کی تھی۔ ان کے نام Jacques اور Pierre Curie تھے اور یہ بھائی تھے۔ 1995ء میں پیری کیوری اور میڈم میری کیوری کی شادی ہو گئی اور 1903ء میں انھیں ریڈیوایکٹی ویٹی پر مشترکہ نوبل انعام ملا۔

استعمال
-------

سگریٹ جلانے کے لائٹر (lighter) میں ایسا کرسٹل موجود ہوتا ہے جو شرارہ پیدا کر کے شعلہ بنا دیتا ہے۔ باورچی خانے میں گیس لائٹر بھی اسی اصول پر کام کرتے ہیں۔  

پیزو الیکٹرک مادے اسپیکر، مائیکروفون، گھڑیاں، گِٹار اور الیکٹرونک اوسی لیٹر بنانے میں بہت استعمال ہوتے ہیں۔  

خوردبینوں کی fine tuning میں بھی پیزو الیکٹرک مادوں کا استعمال کیا جاتا ہے۔ اسی طرح پیزو الیکٹرک مادے inkjet پرنٹر میں استعمال ہوتے ہیں۔ الٹراسونک nozzle اور بہت حساس ترازو میں بھی یہ ٹیکنولوجی کام آتی ہے۔  

ہر میزائل کی نوک پر پیزو الیکٹرک کرسٹل موجود ہوتا ہے۔ جب میزائل ہدف سے ٹکراتا ہے تو یہ کرسٹل دب کر ٹوٹ جاتا ہے مگر اس دوران لمحہ بھر کے لیے کئی ہزار وولٹ بنتے ہیں جو تاروں کے ذریعے میزائل میں موجود ڈیٹونیٹر میں دھماکا پیدا کرتے ہیں۔

مزید دیکھیے
-----------

* اثر کومپٹن
* ضیا برقی اثر
* کوارٹز کرسٹل
* قلمی ارتعاش گر
* دو دھاتی پتری




1. ↑  Piezoelectric effect
**سچیتا دلال** (انگریزی: Sucheta Dalal) بھارتی مصنفہ اور صحافی ہےـ۔  وہ دی ٹائمز آف انڈیا کی 1997 تک فائنانشیل ایڈیٹر رہی اور پھر انڈین ایکسپریس گروپ کی کنسلٹنگ ایڈیٹر ہوئی. انہوں نے 2008 تک انڈین ایکسپریس اور فائنانشیل ایکسپریس کے لیے کالم لکھےـ انہوں نے 1992 میں چمیلی دیوی جین اعزاز برائے ممتاز خاتون صحافی کا اعزاز اور تعلیم و ادب میں اپنی کارکردگی کی وجہ سے 2006 میں پدم شری اعزاز حاصل کیاـ۔۔ سچیتا 6 سال تک کارپوریٹ امور کی وزارت کی رکن رہی ہیں۔

ابتدائی زندگی اور تعلیم
-----------------------

سچیتا دلال کی پیدائش 1961 میں ممبئی میں ہوئی۔ انہوں نے کرناٹک کالج، دھارواڑ سے علوم شماریات میں بی-ایس-سی کی ڈگری حاصل کی اور بمبے یونیورسٹی (اب ممبئی یونیورسٹی )سے ایل-ایل-بی اور ایل-ایل-ایم کی تعلیمی اسناد حاصل کیں۔

کیریئر
------

سچیتا دلال 1990 کے ابتدائی زمانہ میں ممبئی کے مشہور اخبار ٹائمز آف انڈیا کی تجارت اور معیشت کی ونگ سے بطور صحافی وابستہ ہوئی۔
انہوں نے کئی حساس مسائل کی تحقیق کی جس کی وجہ سے سماجی سرگرمیوں کی جانب اور صحافت کے دیگر میدانوں میں سچیتا معروف ہوئی۔ ان حساس مسائل میں 1992 کا *ہرشد مہتا اسکیم*، 2001 کا *اینرون اسکینڈل*کے علاوہ انڈسٹریل *ڈیوولوپیمنٹ بینک آف انڈیا اسکیم*, 2001 کا *کیتن پارکیکھ اسکیم* وغیرہ شامل ہیں۔ انہوں نے گریش سنت، ڈیباشس باسو، شانتانو ڈکشت اور پردیمنا کول جیسے نامور صحافیوں اور تجزیہ کاروں کے ساتھ رہ کر کام کیاـ ٹائمز آف انڈیا میں سچیتا فائنانشیل ایڈیٹر کے مقام تک پہنچ گئیں۔ 
بھارتی اسٹاک مارکیٹ، تجارت، تحفظ صارفین، انفراسٹرکچر اور بجٹ سے متعلق کئی تحقیقی رپورٹوں کی وجہ سچیتا معروف ہیں۔ 1992 کے اسکیم، جو تب تک کا بھارت کا سب سے بڑا معیشی اسکیم تھا، اس پر سچیتا نے اپنے تحقیقی رپورٹوں کی وجہ سے بہت شہرت حاصل کی۔

تصانیف
------

سچیتا دلال نے اپنے شوہر ڈیباشس باسو کے ساتھ *دی اسکیم، ہو وون، ہو لوسٹ، ہو گاٹ ایوے* (انگریزی: The Scam: Who Won, Who lost, Who Got away) کے نام سے ایک کتاب کتاب تصنیف کی۔ اے،ڈی شراف: ٹائٹن آف فائینانس اینڈ فری اینٹرپرائز (انگریزی: A. D. Shroff: Titan of Finance and Free Enterprise) کے نام سے سچیتا نے دوسری کتاب تصنیف کی۔

اعزازات
-------

سچیتا دلال نے کئی اعزازات حاصل کیے۔ چند قابل ذکر اعزازات درج ذیل ہیں:

* چمیلی دیوی جین اعزاز برائے ممتاز خاتون صحافی، 1992
* پدم شری اعزاز، 2006

حوالہ جات
---------

1. ↑
2. ↑  "Sucheta Dalal, Padma Shri"۔ Express India۔ 27 Jan 2006۔ اخذ شدہ بتاریخ 22 جنوری 2015
3. ↑  "Sucheta Dalal: Executive Profile & Biography"۔ Bloomberg۔ 03 جولا‎ئی 2019 میں اصل سے آرکائیو شدہ۔ اخذ شدہ بتاریخ 09 مارچ 2019
4. ↑  "Padma Awards" (PDF)۔ Ministry of Home Affairs, Government of India۔ 2015۔ 15 نومبر 2014 میں اصل (PDF) سے آرکائیو شدہ۔ اخذ شدہ بتاریخ 21 جولا‎ئی 2015  الوسيط `|url-status=` تم تجاهله (معاونت)
5. ↑  "Sucheta Dalal"۔ اخذ شدہ بتاریخ 07 نومبر 2016
6. ↑  "Profile of Sucheta Dalal"۔ StarSunFolded۔ اخذ شدہ بتاریخ 15 مارچ 2020
7. ↑  "Girish Sant memorial lecture 2015"۔ Prayas (Energy Group)۔ 07 نومبر 2016 میں اصل سے آرکائیو شدہ۔ اخذ شدہ بتاریخ 07 نومبر 2016  الوسيط `|url-status=` تم تجاهله (معاونت)
8. ↑  "THE SCAM: from Harshad Mehta to Ketan Parekh Also includes JPC FIASCO & Global Trust Bank Scam"۔ Good Reads۔ اخذ شدہ بتاریخ 15 مارچ 2020
9. ↑  "The Scam: Who Won, who Lost, who Got Away"۔ Google Books۔ اخذ شدہ بتاریخ 15 مارچ 2020
10. ↑  "A.D. Shroff: titan of finance and free enterprise"۔ Google Books۔ اخذ شدہ بتاریخ 15 مارچ 2020
**ملا احمد نصر اللہ ٹھٹوی** سولہویں صدی عیسوی کے ایک شیعہ عالم اور طبیب تھے۔

ابتدائی زندگی اورتعلیم
----------------------

ملا احمد ٹھٹوی ٹھٹہ شہر کے سنی قاضی کے بیٹے تھے۔ انہوں  نے بائیس سال کی عمر میں ایک عراقی تاجر کی طرف سے ملنے والی چند شیعہ کتب کا مطالعہ کر کے  شیعہ مسلک اختیار کیا تھا۔ وہ ایران کے شہر مشہد گئے اور بعد ازاں یزد اور شیراز چلے گئے جہاں انہوں نے بو علی سینا کی کتاب القانون کا درس حاصل کیا۔ اس کے بعد وہ مکہ چلے گئے اور عرب دنیا کے علما کے آگے زانوئے تلمذ طے کیا۔مختلف علوم پر دسترس حاصل کرنے کے بعد آپ واپس ہندوستان آ ئے اور گولکنڈہ میں شیعہ سلطان محمد قلی قطب شاہ کے دربار کا حصہ بنے۔

مغل دربار میں
-------------

اکبر کے دور میں شہنشاہ کی علم پروری کا چرچا سن کر فتح پور سیکری تشریف لائے جہاں  اکبر نے اسلام کے ہزار سال مکمل ہونے پر "تاریخ الفی" نامی کتاب کی تدوین کا منصوبہ شروع کر رکھا تھا۔ شہنشاہ نے آپ کو بھی اس کتاب کی تدوین میں شریک کر دیا۔تاریخ نویسی کے سلسلے میں سنی مصنفین سے اختلاف پیدا ہونے پر آپ الگ ہو گئے۔ آپ  کو اختلافی مسائل پر سنی مصنفین کی دیانت داری پر شک تھا۔سنی مورخین سے آپ کے اختلاف کا اندازہ آپ کے ہم عصر سنی مورخ  ملا عبد القادر بدایونی  کی کتاب "منتخب التواریخ" میں آپ کے بارے میں لکھی گئی باتوں سے بھی لگایا جا سکتا ہے۔  وہ لکھتے ہیں کہ ملا احمد ٹھٹھوی کو  شیعہ طریقے پر غسل دیتے وقت ان کے مقعد میں کیل ڈالے گئے اور ان  کو کئی بار دریا میں غوطے دیے گئے اور یہ کہ ان کا منہ خنزیر میں تبدیل ہو گیا تھا۔  یہ سب ملا عبد القادر بدایونی کے دل میں ملا احمد ٹھٹوی کے خلاف پائی جانے والی نفرت کا اظہار ہے، جو اس وقت دوچند ہو گئی جب شہنشاہ نے ملا احمد ٹھٹھوی کے قاتل کو سزائے موت دی۔ اس وقت لاہور میں شیعوں کی اچھی خاصی تعداد بستی تھی اور قاضی نور الله شوستری  جیسے فقہا بھی وہاں موجود تھے، جس کی وجہ سے یہ نہیں کہا جا سکتا کہ ملا عبد القادر بدیوانی شیعہ فقہ میں تدفین کے آداب سے نا واقف تھے۔

قتل
---

1588ء میں آپ لاہور گئے جہاں مرزا فولاد سے شیعہ سنی اختلافات پر بحث ہوئی اور اس نے شام کو آپ کے گھر جا کر آپ کو قتل کر دیا۔  سیکولر سوچ رکھنے والے انصاف پسند شہنشاہ اکبر نے مرزا فولاد کو سزائے موت دی۔آپ کے خلاف بعض سنی علما نے اس قدر نفرت پھیلا رکھی تھی کہ تدفین کے بعد رات کو ایک گروہ نے آپ کی میت نکال کر آگ لگا دی۔

### آثار

ملا احمد ٹھٹھوی کے آثار میں ایک کتاب "**تحقیق تریاق**"ہے جس میں اس زمانے کے علم طب اور تجربات کی روشنی میں مختلف بیماریوں کا علاج بیان کیا گیا ہے۔

مزید دیکھیے
-----------

* پاکستان میں شیعیت
* نور اللہ شوشتری
* فتح اللہ شیرازی

حوالہ جات
---------

1. ↑  Rizvi, "A Socio-Intellectual History of the Isna Ashari Shias in India", Vol. I, pp. 227.
2. 1 2 3  J. N. Hollister, "The Shiá of India", page 133, Luzac and Co. London (1953).
3. ↑  ملا عبد القادر بدایونی،"منتخب التواریخ"، ذکر حکمای اکبر شاہی، حکیم احمد تیوی، صفحہ 598
4. ↑  S. A. A. Rizvi, "A socio-intellectual History of Isna Ashari Shi'is in India", Vol. I, pp. 234.
**سن شائن** میلبورن ، وکٹوریہ ، آسٹریلیا کا ایک مضافاتی علاقہ ہے، 12 کلومیٹر (39,000 فٹ) میلبورن کے سنٹرل بزنس ڈسٹرکٹ کے مغرب میں، برمبنک لوکل گورنمنٹ ایریا کے شہر کے اندر واقع ہے۔ سن شائن نے 2021ء کی مردم شماری میں 9,445 کی آبادی ریکارڈ کی تھی۔ سنشائن، ابتدائی طور پر میلبورن کے بالکل باہر ایک قصبہ، آج ایک رہائشی مضافاتی علاقہ ہے جس میں مدت اور جنگ کے بعد کے گھروں کا مرکب ہے، جس میں ٹاؤن سینٹر ہے جو میلبورن کے مغرب میں ایک اہم خوردہ مرکز ہے۔ یہ میلبورن کے اہم روزگار کے مقامات میں سے ایک ہے CBD سے باہر اس علاقے میں بہت سی صنعتی کمپنیاں ہیں اور سنشائن ریلوے اسٹیشن اور اس کے ملحقہ بڑے بس انٹرچینج پر V/Line اور میٹرو دونوں خدمات کے ساتھ ایک اہم پبلک ٹرانسپورٹ کا مرکز ہے۔

### تاریخ

اس علاقے کے کھیت اور بستیاں جو اب سنشائن کے نام سے مشہور ہیں سب سے پہلے سنشائن روڈ ڈسٹرکٹ (1860وفات:1871ء) کے تحت آئے جو بعد میں شائر آف بری بروک (1871وفات:1951ء) بن گئے۔ 1860ء سے 1885 ءتک واحد ریلوے جو اس علاقے سے گذری تھی وہ بینڈیگو لائن تھی اور اس علاقے کا واحد ریلوے اسٹیشن *البیون اور ڈارلنگٹن* تھا (5 جنوری 1860 کو کھولا گیا) موجودہ البیون اسٹیشن کے مقام پر۔ جب بیلارٹ لائن اس علاقے کے ذریعے تعمیر کی گئی تھی، تو دو لائنوں کے سنگم پر ایک نیا اسٹیشن بنایا گیا تھا: یہ اسٹیشن 7 ستمبر 1885ء کو کھولا گیا تھا اور اسے برے بروک جنکشن کہا جاتا تھا کیونکہ یہ شائر آف بری بروک میں تھا۔برے بروک جنکشن ریلوے اسٹیشن کے آس پاس کا علاقہ پھر برے بروک جنکشن کے نام سے جانا جانے لگا۔ برے بروک جنکشن پوسٹ آفس 25 اگست 1890 ءکو کھولا گیا

حوالہ جات
---------

1. ↑  Australian Bureau of Statistics (28 June 2022)۔ "Sunshine (Vic.) (Suburbs and Localities)"۔ 2021 Census QuickStats۔ اخذ شدہ بتاریخ 20 جولا‎ئی 2022  Edit this at Wikidata
2. ↑  Olwen Ford (2001)۔ Harvester Town: The making of Sunshine 1890–1925۔ Sunshine & District Historical Society Incorporated۔ ISBN 0-9595989-4-4
**منوا سری کانتھ پرساد** (پیدائش: 24 اپریل 1975ء) ایک ریٹائرڈ ہندوستانی کرکٹ کھلاڑی ہے۔ وہ حال ہی میں ہندوستانی قومی کرکٹ ٹیم کے چیف سلیکٹر تھے اور 2019ء کرکٹ ورلڈ کپ کے لیے ہندوستانی ٹیم کے انتخاب کی قیادت کرتے تھے۔  انھوں نے اپنے پیشہ ورانہ کیریئر میں چھ ٹیسٹ میچ اور 17 ایک روزہ بین الاقوامی میچ کھیلے۔

### ابتدائی زندگی اور کیریئر

پرساد بھارت کے آندھرا پردیش کے گنٹور ضلع کے میڈیکونڈورو میں ایک متوسط گھرانے میں پیدا ہوئے تھے۔  انھوں نے اپنے کرکٹ کیریئر کا آغاز آندھرا پردیش رنجی ٹیم سے کیا۔ انھوں نے 1997-98ء میں پاکستان-اے کے ساتھ دو طرفہ کرکٹ سیریز کے دوران ہندوستان-اے ٹیم کے ساتھ بین الاقوامی سطح پر ڈیبیو کیا۔ انھیں 1999ء کے کرکٹ ورلڈ کپ میں اس وقت خوش قسمتی سے بریک ملا جب باقاعدہ وکٹ کیپر نین مونگیا زخمی ہو گئے۔ 1999ء-2000ء میں انھوں نے آسٹریلیا اور نیوزی لینڈ کے خلاف چھ ٹیسٹ میچ کھیلے۔ تاہم اس کے بعد ان کی فارم میں کمی آئی اور بلے سے ان کی اوسط صرف 8 رنز تھی۔ ان کی مسلسل بلے بازی میں ناکامی ان کے کیریئر کے خاتمے کا باعث بنی۔ چھ ٹیسٹ میچوں میں پرساد نے 11.78 کی اوسط سے صرف 106 رنز بنائے۔ 17 ون ڈے میچوں میں، انھوں نے 15 سے کم اوسط سے 131 رنز بنائے، اس عمل میں صرف ایک نصف سنچری تھی۔ اس سے ان کا مختصر بین الاقوامی کیریئر ختم ہو گیا۔

### قومی سلیکٹر

21 ستمبر 2016ء کو ایم ایس کے پرساد کو بی سی سی آئی نے بھارتی مردوں کی کرکٹ ٹیم کا چیف نیشنل سلیکٹر مقرر کیا تھا۔  چیف سلیکٹر کے طور پر ان کی مدت ملازمت 4 مارچ 2020ء کو ختم ہو گئی۔

مزید دیکھیے
-----------

* کرکٹ
* ٹیسٹ کرکٹ
* بھارت قومی کرکٹ ٹیم
* بھارت کے ٹیسٹ کرکٹ کھلاڑیوں کی فہرست
* بھارت کے ایک روزہ بین الاقوامی کرکٹ کھلاڑیوں کی فہرست

حوالہ جات
---------

1. ↑  "Jadhav fit, no alterations to India's World Cup squad"۔ Espncricinfo.com۔ اخذ شدہ بتاریخ 20 مئی 2019
2. ↑  "Biography of M S K Prasad"۔ Cricbuzz.com
3. ↑  "Mannava Prasad - Profile"۔ Espncricinfo.com
4. ↑  "BCCI Appoints Prasad as National Selector"۔ Firstpost.com
جنسیت ہمہ رخی نمونے میں چھُپی ہو سکتی ہے جس میں زندگی کے مختلف گوشے شامل ہو سکتے ہیں: حیاتیات، تولید، ثقافت، تفریح، تعلقات اور محبت۔

گذشتہ کئی دہوں میں جنسیت میں دل چسپی کافی بڑھ چکی ہے اور اس بات کی زیادہ جستجو رہی ہے کہ "جنسیت کے حق" کو سماج اور اشخاص، دونوں زمروں میں مساوی طور پر تسلیم کیا جائے۔ اس ارتقا کا ایک نتیجہ یہ رہا ہے کہ تکالیف اور اذیتوں کے شکار لوگوں کی جانب سے مداخلت کی مزید واضح درخواستیں دیکھی گئی ہیں۔ ان مُتلاشیوں میں وہ لوگ بھی شامل ہیں جو یہ سمجھتے ہیں کہ ان جنسی اور تعلقات میں نمایاں تبدیلیاں محسوس کی گئی ہیں۔

ہند و پاک کے عوام کے مسائل
--------------------------

برصغیر میں عمومی الجھنوں یعنی کمپلیکسز کے علاوہ جنسی الجھنوں کی وجہ یہ ہے کہ سماج میں تمام دیواریں،"آپ کو جوان بنادوں" قسم کے اشتہاروں، سنیاسیوں، حکمائے حاذق اور طلائے مچھلی قسم کے اشتہاروں سے بھری پڑی ہیں۔ مختلف قسم کے مضر کشتہ جات کے استعمال سے گردوں کے خراب اور بالآخر ختم ہو جانے میں کہیں زیادہ اضافہ ہو چکا ہے۔ اس کے لیے بھی ماہرین مناسب پیشہ ورانہ تشخیص، صلاح و مشورہ اور نیز عند الضرورت مناسب ادویہ فراہمی کو ضروری قرار دیا ہے۔

مزید دیکھیے
-----------

* جنسیت

حوالہ جات
---------

1. ↑  Del Re G. Bazzo G. *Programma di educazione sessuale e relazionale-affettiva*. In Veglia F. (2004) *Manuale di educazione sessuale*, Vol. I, Erickson, Trento.
2. ↑  کچھ علم جنسیات کے شعور بارے: ڈاکٹر مجاہد مرزا کا کالم

بیرونی روابط
------------

* Glossario di Sessuologia clinica - Glossary of clinical sexology (it - en)آرکائیو شدہ (Date missing) بذریعہ sexology.it (Error: unknown archive URL)
* *Phallometry in Research and Clinical Diagnosis* by Dr. Ray Blanchard
**پیٹرول الیکٹرک ٹرانسمیشن** (برطانیہ) یا **گیسولین الیکٹرک ٹرانسمیشن** یا **گیس الیکٹرک ٹرانسمیشن** (امریکہ) پیٹرول انجنوں سے چلنے والی گاڑیوں کے لیے ٹرانسمیشن کا نظام ہے۔ 20ویں صدی کے اوائل میں سڑک، ریل اور سمندری نقل و حمل میں پیٹرول–الیکٹرک ٹرانسمیشن کااستعمال مختلف قسم کے استعمال کے لیے کیا جاتا تھا۔ پہلی جنگ عظیم کے بعد، یہ بڑی حد تک ڈیزل-الیکٹرک ٹرانسمیشن، ڈیزل انجنوں کے لیے استعمال ہونے والے ایسے ہی ٹرانسمیشن سسٹم کے ذریعے ختم ہو گیا تھا۔ لیکن پیٹرول الیکٹرک ٹرانسمیشن جدید ہائبرڈ الیکٹرک گاڑیوں میں ایک بار پھر مقبول ہو گیا ہے۔

پیٹرول – الیکٹرک ٹرانسمیشن کا استعمال 20 ویں صدی کے اوائل میں مخصوص میدانوں میں کیا گیا تھا، جیسے کہ برطانیہ میں پہلی جنگ عظیم کے دوران وار ڈپارٹمنٹ لائٹ ریلوے پر استعمال کرنے کے لیے یا نجی ملکیت میں اراد اور سناد یونائیٹڈ ریلوے کے لیے پیٹرول الیکٹرک ٹرانسمیشن ریلوے انجنوں میں استعمال کیا گیا تھا۔ فرانس میں، Crochat پیٹرول-الیکٹرک ٹرانسمیشن سسٹم معیاری گیج انجنوں کے لیے استعمال کیا جاتا تھا (240  کلو واٹ تک برقی طاقت)۔

تفصیل
-----

پیٹرول برقی گاڑیاں ایک ہائبرڈ آرکیٹیکچر کی سیریز پیروی کرتی ہیں۔ ایکاسپارک/ چنگاری اگنیشن اندرونی دہن (IC) انجن بنیادی حرکت آموز کے طور پر کام کرتا ہے، یعنی جنریٹر کو طاقت دیتا ہے جو گردشی توانائی کو برقی توانائی میں تبدیل کرتا ہے۔ جنریٹر ایک بیٹری پیک کو چارج کرتا ہے اور ایک ٹریکشن موٹر کو چلاتا ہے جو گاڑی کو حرکت دینے کے لیے ٹریکٹیو کوشش فراہم کرتا ہے۔ 

Series hybrid architectureایک ہائبرڈ گاڑی سلسلے کی پاور ٹرین کی اسکیمیٹک نمائندگی
انجن عام طور پر چھوٹا ہوتا ہے بمقابلہ جو اسی سائز کی روایتی پیٹرول گاڑی کے انجن کو طاقت دینے کے لیے کیا درکار ہوتا ہے۔ انجن جو جنریٹر کو طاقت دیتا ہے، عام طور پر اپنی زیادہ سے زیادہ اعلی کارکردگی والے RPM (چکر فی منٹ) پر چلتا ہے۔ جب رفتار بڑھانے کے لیے یا چڑھائی چڑھنے کے لیے اضافی طاقت کی ضرورت ہوتی ہے، تو انجن اور بیٹری پیک دونوں ہی موٹر کو طاقت دیتے ہیں۔ جب انجن ضرورت سے زیادہ طاقت پیدا کرتا ہے جو سڑک پر پہیوں کو چلانے کیلیے درکار ہوتی ہے تو اضافی طاقت کو بیٹری چارج کرنے کے لیے استعمال کیا جاتا ہے۔

پیٹرول سے چلنے والی گاڑیوں کو عام طور پر کسی بھی قسم کے اسپیڈنگ اپ یا ٹرانسمیشن کی ضرورت نہیں ہوتی ہے کیونکہ الیکٹرک ٹریکشن موٹرز پیک کارکردگی پر وسیع آر پی ایم رینج پر کام کر سکتی ہیں۔ انجن جنریٹر جوڑا ایک کمپیکٹ یونٹ ہے جو میکانکی طور پر سڑک کے پہیوں سے منسلک نہیں ہوتا ہے۔ کنکشن خالصتاً برقی ہوتا ہے۔
**نیپال نابینا کرکٹ ٹیم** نابینا کرکٹ میں نیپال کی نمائندگی کرتی ہے۔ اس ٹیم کو کرکٹ ایسوسی ایشن برائے نابینا افراد نیپال (CAB NEP) کے ذریعے چلایا جاتا ہے۔  نیپال نابینا کرکٹ ٹیم 2017 ءکے نابینا ٹی/20 عالمی کپ کے دوران نابینا ٹی/20 عالمی کپ ٹورنامنٹ میں پہلی بار شرکت کی۔  2017ء میں، نیپال کی کرکٹ ٹیم جنوبی افریقہ اور نیوزی لینڈ کو شکست دینے میں کامیاب رہی۔

نابینا کرکٹ ٹیم نے 2018ء کے نابینا کرکٹ عالمی کپ میں کھیلنے کے لیے کوالیفائی کیا، جو نابینا کرکٹ عالمی کپ ٹورنامنٹ میں بھی اس کی پہلی شرکت تھی۔ تاہم، ٹیم گروپ مرحلے کے میچ میں آسٹریلیا کے خلاف اپنی واحد فتح کے ساتھ ٹورنامنٹ سے باہر ہو گئی۔

ٹورنامنٹ کی تاریخ
-----------------

### نابینا ٹی 20 عالمی کپ

2012ء -گروپ اسٹیج

2017ء - گروپ اسٹیج

### 40 اوور نابینا کرکٹ عالمی کپ

2018-گروپ اسٹیج

حوالہ جات
---------

1. ↑  "Cricket Association of the Blind, Nepal"۔ www.cabnepal.com (بزبان انگریزی)۔ اخذ شدہ بتاریخ 01 اگست 2017
2. ↑  "T20 Cricket World Cup for blind: Nepali team also in race for title – OnlineKhabar"۔ english.onlinekhabar.com (بزبان انگریزی)۔ 17 جنوری 2018 میں اصل سے آرکائیو شدہ۔ اخذ شدہ بتاریخ 15 جنوری 2018  الوسيط `|url-status=` تم تجاهله (معاونت)

| * د
* ب
* ت
نابینا کرکٹ  |
| --- |
| انتظامیہ: عالمی نابینا کرکٹ کونسل (WBCC) |
| انتظامیہ | 
* CABI (بھارت)
* PBCC (پاکستان)

 |
| ٹیمیں | 
* بھارت
* پاکستان

 |
گورنری کا نفشہ
**صوبہ/گورنری پیرم** (روسی: Пермская губерния) سلطنت روس اور سویت اتحاد کا 1781ء تا 1923ء تک صوبہ/گورنریٹ/محافظہ تھا۔ یہ یورال پہاڑوں کی دونوں ڈھلوانوں پر واقع تھا۔ اور اس کا انتظامی مرکز پیرم شہر تھا۔ اس خطے کا نام پرمینی دور سے انتساب ہے۔

تاریخ
-----

20 نومبر (یکم دسمبر) 1780ء کیتھرین دوم نے دونوں خطوں میں پیرم کی گورنریشپ قائم کرنے کے ایک فرمان پر دستخط کیے، یوں پیرم اور یکاترینبرگ اور صوبائی شہر پیرم کا قیام عمل میں آيا۔پیرم اور ٹوبول علاقوں کے پہلے گورنر جنرل کو لیفٹیننٹ جنرل ییوجینی پیٹرووچ کاشکن مقرر کیا گیا۔ 12 دسمبر، 1796ء میں شہنشاہ پال اول کے فرمان کے مطابق، "صوبے میں ریاست کی ایک نئی ڈویژن"، پیرم اور ٹوبولسک گورنری میں تقسیم اور پیرم اور ٹوبولسک گورنری جنرلشپ تقسیم کردی گئیں۔ 15 جولائی، 1919ء، صوبہ پیر سے، یکیٹرن برگ گورنری کو مختص کیا گیا، جو 6 یورڈوں پر مشتمل ہے، جو مشرق میں یورال سے باہر ہے۔ 4 نومبر 1920ء، اس کی رکنیت میں واٹکا گورنری کے سارپولسکی ایزڈ شامل ہوئے۔3 نومبر، 1923ء، صوبہ پیرم کو ختم کر دیا گیا اور اس کا علاقہ یکاترین برگ میں اس کے مرکز کے ساتھ اورال اوبلاست میں شامل کر لیا گیا۔

جغرافیہ
-------

پیرم گورنری کی سرحد وولگڈا گورنری (شمال میں) سے ملتی تھی، ٹوبولسک گورنری (مشرق میں)، اورینبرگ اور اففا کی حکومت (جنوب کی طرف) اور واٹکا گورنری (مغرب میں) تھی۔ گورنری کا رقبہ 332،052 کلومیٹر مربع تھا، ان میں سے 181،000 - یورپ میں اور 151،000 - ایشیا میں تھا۔ کوہ یورال پہاڑوں سے لے کے 640 کلومیٹر شمال سے جنوب تک گورنری یورپی اور ایشیائی حصوں کے درمیان میں ایک سرحد تھی۔ گورنری کا سب سے بلند مقام کونزھاکوسکی کامین (1565 میٹر) تھا۔ پیرم گورنری کا یورپی حصہ دریائے کاما کا نشیبی میدان ہے، جب کہ ایشیائی حصہ دریائے ٹوبول کا نشیبی میدان ہے۔ چیچنسکی اوئیزڈ کے شمال میں دریائے پیچورا کے نکاسی آب کے طاس پر واقع ہے۔

حوالہ جات
---------
**آرکیبالڈ ایکروئڈ** (پیدائش:18 مئی 1897ء)|(انتقال:25 جون 1968ء) ایک انگریز کرکٹ کھلاڑی تھا جو 1924ء اور 1925ء میں ڈربی شائر اور 1937ء میں سکاٹ لینڈ کے لیے کھیلا۔اکروئڈ ہینور ، ڈربی شائر میں پیدا ہوا تھا۔ اس نے 1924ء کے سیزن میں ڈربی شائر کے لیے ڈیبیو کیا۔ نارتھمپٹن شائر کے خلاف اپنے ابتدائی میچ میں انھوں نے تین وکٹیں اور ایک کیچ لیا اور اپنی دوسری اننگز میں 13 رنز بنائے۔ اس نے اس سیزن میں کاؤنٹی کے لیے مزید تین اور 1925ء کے سیزن میں سات میچ کھیلے۔اس کے بعد ایکروئیڈ اسکاٹ لینڈ چلا گیا جہاں اس نے 1926ء میں آسٹریلیا کے خلاف ویسٹ آف اسکاٹ لینڈ کے لیے اور 1930ء میں آسٹریلیا کے خلاف اسکاٹ لینڈ کی ایک اور ٹیم کے لیے کھیلا۔ انھوں نے 1937ء میں یارکشائر کے خلاف ایک اول درجہ میچ میں اسکاٹ لینڈ کی نمائندگی کی۔اکروئیڈ ایک دائیں ہاتھ کے درمیانے درجے کے تیز گیند باز تھے اور انھوں نے 35.35 کی اوسط کے ساتھ 20 اول درجہ وکٹیں حاصل کیں اور 63 کے عوض 4 کی بہترین کارکردگی کا مظاہرہ کیا۔ وہ دائیں ہاتھ کا بلے باز تھا اور اس نے بارہ اول درجہ میچوں میں 4.15 کی اوسط اور 15 کے ٹاپ اسکور کے ساتھ 20 اننگز کھیلی

### انتقال

اکروئڈ کا انتقال 25 جون 1968ء کو ڈکسن گرین، ڈڈلی میں 71 سال کی عمر میں ہوا۔

مزید دیکھیے
-----------

* کرکٹ
* فرسٹ کلاس کرکٹ
* ڈربی شائر کاؤنٹی کرکٹ کلب کے کھلاڑیوں کی فہرست

حوالہ جات
---------

1. ↑  Archibald Ackroyd at Cricket Archive
**نکہت زرین** (پیدائش14 جون 1996) ایک بھارتی خاتون باکسر ہے۔ اس نے انطالیہ میں منعقدہ 2011ء بین الاقوامی باکسنگ ایسوسی ایشن خواتین کی یوتھ اور جونیئر عالمی باکسنگ چیمپئن شپ میں گولڈ میڈل جیتا تھا۔ زرین نے 2022ء بین الاقوامی باکسنگ ایسوسی ایشن خواتین کی عالمی باکسنگ چیمپئن شپ میں طلائی تمغا جیتا اور بین الاقوامی باکسنگ ایسوسی ایشن عالمی باکسنگ چیمپئن شپ میں سونے کا تمغا جیتنے والی پانچویں بھارتی خاتون بن گئیں۔ زرین جون 2021ء سے بینک آف انڈیا میں جنرل بینکنگ آفیسر کے طور پر کام کرتی ہیں اس نے برمنگھم 2022ء کامن ویلتھ گیمز میں طلائی تمغا جیتا تھا۔

نکہت زرین 14 جون 1996ء کو آندھرا پردیش (موجودہ تلنگانہ کے نظام آباد شہر میں محمد جمیل احمد اور پروین سلطانہ کے ہاں پیدا ہوئیں۔  اس نے اپنی ابتدائی تعلیم نظام آباد کے نرملا ہرودیا گرلز ہائی اسکول سے مکمل کی۔  وہ حیدرآباد ، تلنگانہ کے اے وی کالج میں بیچلر آف آرٹس کی ڈگری حاصل کر رہی ہے۔ زرین کو بینک آف انڈیا ، اے سی گارڈز، حیدرآباد کے زونل آفس میں اسٹاف آفیسر کے طور پر مقرر کیا گیا ہے۔

نکہت زرین نے ترکی میں منعقدہ خواتین کی عالمی باکسنگ چیمپیئن شپ جیت لی ہے جس کے بعد وہ بھارت کی وہ پانچویں خاتون بن گئی ہیں جنھیں یہ اعزاز حاصل ہوا ہے۔ وہ بھارت کے لیے عالمی چیمپیئن شپ جیتنے والی پہلی مسلمان باکسر بھی بن گئی ہیں۔ بھارت باکسر نے تھائی لینڈ کی جٹپونگ جٹامس کو چیمپیئن شپ کے فلائی ویٹ ڈویژن میں پانچ صفر سے شکست دی۔

اس جیت کے بعد خوشی سے دمکتی ہوئی زرین نے پوچھا *کیا میں ٹوئٹر پر ٹرینڈ کر رہی ہوں؟* یہ سنہ 2018ء میں بھارتی باکسر میری کوم کی چیمپیئن شپ میں جیت کے بعد سے بھارت کا پہلا طلائی تمغا ہے۔کوم اس ٹورنامنٹ میں اس سے قبل چھ مرتبہ چیمپیئن رہ چکی ہیں۔ دیگر انڈین خواتین جنھوں نے چیمپیئن شپ میں گولڈ میڈل جیتا ہے ان میں سریتا دیوی، جینی آر ایل اور لیکھا کے سی شامل ہیں۔باکسنگ فیڈریشن آف انڈیا کے صدر اجے سنگھ نے اس موقع پر بات کرتے ہوئے کہا کہ 'عالمی چیمپیئن شپ میں میڈل جیتنا ایک خواب جیسا ہے اور نکہت کو اتنی جلدی یہ اعزاز ملنا انتہائی قابلِ تعریف ہے۔زرین کا نام ٹوئٹر پر ٹرینڈ کر رہا ہے اور پورے ملک سے ان کے لیے مبارکباد کے پیغامات بھیجے جا رہے ہیں۔ وزیرِ اعظم نریندر مودی نے ایک ٹویٹ میں کہا کہ باکسر پر 'بھارت کو فخر ہے'۔کرن ٹریپاتھی نے ایک ٹویٹ میں لکھا کہ ’انھوں نے اسلاموفوبیا، عورت مخالف رویے اور کندھے کی انجری کو ہرا کر عالمی چیمپیئن شپ حاصل کی ہے۔ اور وہ بھی پہلی مرتبہ میں۔‘رجدیپ سردیسائی نے ٹویٹ کرتے ہوئے کہا کہ ’نظام آباد کی ایک نوجوان لڑکی نے انڈیا کو قوم پرستوں سے زیادہ عزت اور مقام دیا ہے۔‘

حوالہ جات
---------

1. ↑  "Indian Boxing Federation Boxer Details"۔ www.indiaboxing.in۔ 27 فروری 2021 میں اصل سے آرکائیو شدہ۔ اخذ شدہ بتاریخ 13 اکتوبر 2019
2. ↑  "Nikhat Zareen wins over family resistance"۔ The Times of India۔ 03 اکتوبر 2013 میں اصل سے آرکائیو شدہ۔ اخذ شدہ بتاریخ 31 مئی 2014
گلیلیو جدید سائنس کا ایک عظیم سائنس دان تھے۔
آئزک نیوٹن
البرٹ آئنسٹائن
**طبیعیات دان** ایک ایسے سائنسدان کو کہتے ہیں جو طبیعیات پر تحقیق کرتا ہے۔ وہ مادّہ اور توانائی کے تعاملات کو طبیعی کائنات میں تمام لمبائی اور وقت کے پیمانوں کا احاطہ کرتے ہیں۔ طبیعیات دان عام طور پر قدرتی مظاہر کی بنیادی یا حتمی وجوہات میں دلچسپی رکھتے ہیں، اور عام طور پر اپنے علم کو ریاضیاتی حساب سے ترتیب دیتے ہیں۔ وہ تحقیقی شعبوں کی ایک وسیع رینج میں کام کرتے ہیں، جن میں تمام طوالت کے پیمانوں، ذیلی جوہری طبیعیات سے لے کر  ذراتی طبیعیات تک اور حیاتیاتی طبیعیات سے لے کر، کائناتی لمبائی کے پیمانے تک جو کائنات کو پوری طرح محیط ہیں، شامل ہیں۔ اس میدان میں عام طور پر دو قسم کے طبیعیات دان شامل ہوتے ہیں: تجرباتی طبیعیات دان جو قدرتی مظاہر کے مشاہدے اور تجربات کی نشوونما اور تجزیے میں مہارت رکھتے ہیں، اور دوسرے نظریاتی طبیعیات دان جو طبیعیاتی نظاموں کی ریاضیاتی تشریح میں مہارت رکھتے ہیں تاکہ قدرتی مظاہر کی عقلی وضاحت اور پیشین گوئی کرسکیں۔

چند طبیعیات دان
---------------

۔ نکولس کوپرنیکس

۔ کپلر

۔ ایوانجیلستا ٹوری سیلی

۔ پاسکل

۔ کرستیان ہیوجینز

۔ رابرٹ ہک

۔ ہینری کیونڈش

۔ آگسٹائن کولمب

۔ ایلیسینڈرو وولٹا

۔ تھامس ینگ

۔ ہانس کرسچئن اورسٹیڈ

۔ آندرے میری ایمپئر

۔ جوزف وان فران ہوفر

۔ جارج اوہم

۔ مائیکل فیراڈے

۔ کرسچئن ڈوپلر

۔ جیمز پریسکوٹ جول

۔ لارڈ کیلون

۔ جیمز کلیرک ماکسویل

۔ ارنسٹ ماخ

۔ لڈوگ بولزمان

۔ رونتجن

۔ ہنری بیکرویل

۔ الیگزینڈر بوشے

۔ ہنڈرک لورنٹز

۔ جے جے تھامسن

۔ نکولا ٹیسلا

۔ ہینرخ ہرٹز

۔ میکس پلانک

۔ پیڑ زیمین

۔ میری کیوری

۔ رابرٹ انڈریو ملکین

۔ ایرنسٹ رتھرفورڈ

۔ لیزے میٹنر

۔ البرٹ آئنسٹائن

۔ ایمی نوئتھر

۔ نیلز بوہر

۔ ارون شروڈنگر

۔ لیوس دی بروگلی

۔ ورنر ہیزنبرگ

۔ انریکو فرمی

۔ ولف گینگ پاولی

نگار خانہ
---------

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*

حوالہ جات
---------

1. ↑  "Galileo and the Birth of Modern Science, by Stephen Hawking, American Heritage's Invention & Technology, Spring 2009, Vol. 24, No. 1, p. 36

بیرونی روابط
------------

|  |  |
| --- | --- |
|  | ***طبیعیات دان*** کے لغوی معنوں کے لئے ویکی لغت میں دیکھیے۔ |

* Education and employment statistics امریکی انسٹی ٹیوٹ آف فزکس
* Occupational Outlook Handbookآرکائیو شدہ (Date missing) بذریعہ bls.gov (Error: unknown archive URL)
* Physicists and Astronomersآرکائیو شدہ (Date missing) بذریعہ bls.gov (Error: unknown archive URL); US Department of Labor, Bureau of Labor Statistics
* PhysicistTv
**ایڈرین پال کیوپر** (پیدائش:24 اگست 1959ء) جنوبی افریقہ کے سابق بین الاقوامی کرکٹ کھلاڑی ہیں جنھوں نے 1991ء اور 1996ء کے درمیان ایک بین الاقوامی ٹیسٹ میچ اور 25 ایک روزہ بین الاقوامی میچ کھیلے۔ کیوپر اب مغربی کیپ میں گرابو کے قریب ایلگین میں ایک کسان ہے۔

### مقامی کیریئر

کیوپر ایک مڈل آرڈر بلے باز اور درمیانے رفتار سے چلنے والا باؤلر تھا جس نے مغربی صوبہ اے کرکٹ ٹیم میں گریجویشن کرنے سے پہلے 1977ء میں مغربی صوبہ بی سے شروعات کی۔ وہ 1978ء اور 1995ء کے درمیان مغربی صوبے کے لیے کھیلے، 1984ء میں کپتان بنے۔ اس کے بعد انھوں نے 1995ء اور 1998ء کے درمیان بولینڈ کی کپتانی کی۔ انھوں نے 1990ء میں انگلش کاؤنٹی چیمپئن شپ میں ڈربی شائر کے لیے کھیلا۔ اس نے ڈربی شائر کو 1990ء کی ریفیوج ایشورنس لیگ جیتنے میں بھی مدد کی، ایسیکس کے خلاف فیصلہ کن میچ میں 56 کے ساتھ کاؤنٹی کے لیے سب سے زیادہ سکور کیا۔

### بین الاقوامی کیریئر

کیوپر نے جنوبی افریقی کرکٹ ٹیم کے لیے 5 غیر سرکاری "ٹیسٹ" کھیلے۔ اس نے پہلا میچ 1981ء میں اور آخری بھی 1990ء میں انگلینڈ کے خلاف کھیلا۔ جب جنوبی افریقہ کو دوبارہ بین الاقوامی کرکٹ میں داخل کیا گیا، کوپر نے 1991ء میں بھارت کے خلاف پہلی ایک روزہ بین الاقوامی سیریز میں کھیلا، تیسرے میچ میں جنوبی افریقہ کی فتح میں اہم کردار ادا کیا اور 1992ء کے ورلڈ کپ میں بھی۔ جنوبی افریقی کرکٹ کی تاریخ میں کیوپر کا مقام اس وقت یقینی ہو گیا جب وہ ان ٹیموں کا حصہ تھے جنھوں نے نسل پرستی کے بعد پہلا ون ڈے اور ٹیسٹ کھیلا اگرچہ جنوبی افریقہ اپنا پہلا ون ڈے ہار گیا لیکن ان کی اننگز کو ابتدائی طور پر روکے گئے اور پھر کوئپر کے 43 رنز کی آتشبازی سے تقویت ملی۔  کیوپر نے 1992ء میں بارباڈوس میں ویسٹ انڈیز کے خلاف دوبارہ داخلے کے بعد جنوبی افریقہ کا پہلا ٹیسٹ بھی کھیلا۔ یہ کیوپر کا واحد آفیشل ٹیسٹ تھا کیونکہ اسے ون ڈے سپیشلسٹ کے طور پر دیکھا جاتا تھا۔ 1994ء میں اس نے ویرورڈبرگ (سینچورین) میں آسٹریلیا کے خلاف ایک روزہ بین الاقوامی میچ میں کریگ میک ڈرموٹ کے ایک اوور سے لگاتار 3چھکے سمیت 26 رنز بنائے۔ کیپر نے 1996ء تک ایک روزہ بین الاقوامی میچ کھیلے۔ پورٹ الزبتھ میں انگلینڈ کے خلاف اپنی آخری اننگز میں 61 رنز بنائے لیکن عمر اور فٹنس کی وجہ سے انھیں 1996ء کے کرکٹ ورلڈ کپ کے سکواڈ میں شامل نہیں کیا گیا۔ اپنے کیریئر کے دوران کیپر کا موازنہ ایان بوتھم سے ان کی بڑی ہٹنگ کی وجہ سے کیا گیا۔ انھوں نے 1990ء میں بلوم فونٹین میں انگلینڈ کی باغی ٹیم کے خلاف 8چھکوں اور آٹھ چوکوں کی مدد سے 67 گیندوں پر 117 رنز بنائے (48 گیندوں میں اپنی سنچری تک پہنچنا)۔ اسے ساتھی جنوبی افریقی بلے باز ڈیرل کلینن نے ایک دن کی بہترین سنچری قرار دیا۔

مزید دیکھیے
-----------

* کرکٹ
* فرسٹ کلاس کرکٹ
* ڈربی شائر کاؤنٹی کرکٹ کلب کے کھلاڑیوں کی فہرست

حوالہ جات
---------

1. ↑  "Derbyshire v Essex at Derby, 26 Aug 1990"۔ ای ایس پی این کرک انفو۔ اخذ شدہ بتاریخ 05 اکتوبر 2021
2. ↑  Brief profile of Adrian Kuiper
3. ↑  Natural Born Hitters - Daryll Cullian's website[*مردہ ربط*]
**چلوسک ملوسک سیریز** مظہر کلیم نے شروع کی۔ یہ سیریز دو بھائیوں چلوسک اور ملوسک کی کہانیوں پر مشتمل ہے۔ یہ سیریز ایسے دو بھائیوں کی ہے جو مختلف سیاروں وغیرہ پر جاتے ہیں۔ یہ سیریز بچوں کے ادب کا حصہ ہے۔

کردار
-----

ایک سائنس دان جس کا نام یوشاکا ہوتا ہے وہ دوسری جنگ عظیم میں جرمنی سے بھاگ جاتا ہے اور کسی بستی میں چلا جاتا ہے۔ وہ مختلف سیاروں اور کہکشاؤں پر جاتا ہے اور ایسی ایسی مخلوقات دیکھتا ہے کہ جو انسان سے بہت مختلف ہوتی ہیں۔یوشاکا کے دو بیٹے چلوسک اور ملوسک ہوتے ہیں۔ چلوسک بڑا بیٹا ہوتا ہے جس کی عمر پندرہ سولہ سال ہوتی ہے اور چھوٹا بیٹا ملوسک ہوتا ہے جو بارہ سال کا ہوتا ہے۔ چلوسک اور ملوسک بہت ذہین ہوتے ہیں ان کے والد یوشاکا نے انھیں سائنسی تعلیم دی ہوتی ہے۔جس کی وجہ سے چلوسک ملوسک ننھے منے سائینس دان بن جاتے ہیں۔

اس سیریز کے پہلی کہانی کا نام چلوسک ملوسک ہے۔

ناول کی لسٹ
-----------

* چلوسک ملوسک کے ناول کی لسٹ حاضر ہے
* چلوسک ملوسک
* چلوسک ملوسک سبز ستارے میں
* چلوسک ملوسک جنت میں
* چلوسک ملوسک کی شامت
* چلوسک ملوسک اور عمرو عیار
* چلوسک ملوسک طلسم ہوشربا میں
* چلوسک ملوسک اور چھن چھنگلو
* چلوسک￼ ملوسک اور سمندری دیو
* چلوسک ملوسک اور گلاب شہزادی
* چلوسک ملوسک کے دشمن
* چلوسک ملوسک اور ٹارزن
* چلوسک ملوسک ٹارزن اور خطرناک لڑکی
* چلوسک ملوسک اور جلاد بادشاہ
* چلوسک ملوسک￼ اور جناتی قلعہ
* 
* 
* 
*

حوالہ جات
---------
**القاسمی** یا القواسم متحدہ عرب امارات کے چھ حکمراں خاندانوں میں سے ایک ہے۔ یہ خاندان 7 [[امارات] میں سے دو (شارجہ اور راس الخیمہ) پر حکومت کرتا ہے۔

اصل
---

القاسمی خود کو پیغمبر اسلام محمد بن عبداللہ کی اولاد میں سے ہونے دعوی کرتے ہیں۔ 18ویں صدی میں انھوں نے اپنی فوجی طاقت کا مظاہرہ کرتے ہوئے راس الخیمہ، خلیج فارس، جزیرہ قشم، بندر عباس اور بندر لنگہ پر اپنی حکومت قائم کرلی۔ وہ سمندری لڑائی میں ماہر تھے۔

سمندری طاقت
-----------

القاسمی قبیلہ نے خلیج فارس میں سمندری تجارت کو نشانہ بنایا اور اپنے قبضہ میں لے لیا جس کی وجہ اومان اور اس کے اتحادیوں، برطانیہ کے ساتھ تنازعات شروع ہو گئے۔ برطانیہ نے القاسمی کو سمندی ڈاکو کے زمرے میں شامل کر دیا۔ برطانیہ خلیج فارس کے جنوبی ساحل کو ڈاکووں کا ساحل کہنے لگے جبکہ 1820ء اور 1853ء کے امن معاہدوں کے بعد امارات کے زیادہ تر ساحلوں کو ریاستہائے ساحل متصالح میں شامل کر لیا گیا تھا۔

القاسمی اپنے مہم میں بہت سخت ہو گئے اور برطانوی کشتیوں پر حملہ کرنے لگے جس کی وجہ علاقہ میں برطانیہ کی سمندری تجارت ان کے ہاتھ میں آگئی۔ اس کے بعد برطانیہ نے 1809ء میں راس الخیمہ پر دھاوا بول دیا۔ لرائی کا نتیجہ یہ ہوا کہ برطانیہ اور القاسمی لیڈر حسن بن رحمہ کے مابین امن کے معاہدہ پر دستخط ہوئے۔  1815ء اور 1819ء میں القاسمی کے معاہدہ کی پاسداری نہیں کی اور نتیجتا برطانیہ نے راس الخیمہ پر القاسمی کے خلاف پہلے سے زیادہ کامیاب حملہ کیا۔

شارجہ کے اس وقت کے حکمران، مورخ اور مصنف سلطان بن محمد القاسمی نے اپنی کتاب *خلیج میں عرب ڈاکہ زنی کا سچ* میں انھوں نے دعوی کیا ہے کہ برطانوی ایسٹ انڈیا کمپنی نے عرب پر قبضہ کرنے کی غرض سے عرب اور ہندوستان کی تجارت میں دشواریاں پیدا کیں۔ انھوں نے بامبے پریزیڈینسی متعدد خطوط لکھے جس کی وجہ کئی عرب حکمرانوں میں شبہات پیدا ہونے لگے اور انگریزوں کی نیتوں پت شک ہونے لگا۔

حوالہ جات
---------

1. ↑  "HH Sheikha Jawaher Bint Mohammed Bin Sultan Al Qassimi – Family"۔ 12 مئی 2014۔ 12 مئی 2014 میں اصل سے آرکائیو شدہ  تحقق من التاريخ في: `|date=` (معاونت)
2. ↑  John Lorimer (1915)۔ Gazetteer of the Persian Gulf Vol II۔ British Government,
Bombay۔ صفحہ: 1547  line feed character في `|publisher=` على وضع 20 (معاونت)
3. ↑  "'Gazetteer of the Persian Gulf. Vol I. Historical. Part IA & IB. J G Lorimer. 1915' [653] (796/1782)"۔ qdl.qa۔ اخذ شدہ بتاریخ 13 جنوری 2014  تحقق من التاريخ في: `|access-date=` (معاونت) *This article incorporates text from this source, which is in the دائرہ عام۔*
4. ↑  "Al-Qawāsim | Arabian dynasty"۔ Britannica.com۔ اخذ شدہ بتاریخ 05 دسمبر 2018
5. ↑  Sulṭān ibn Muḥammad al-Qāsimī، Ruler of Shāriqah, 1939- (1986)۔ The myth of Arab piracy in the Gulf۔ London: Croom Helm۔ ISBN 0-7099-2106-3۔ OCLC 12583612
**میری فینٹن** عرف **مہربائی**  (1854ء - 1896ء) یورپی نژاد پہلی گجراتی، پارسی اور اردو تھیٹر کی اداکارہ تھیں۔  برٹش انڈین آرمی میں ایک آئرش سپاہی کے ہاں پیدا ہوئیں، پارسی اداکاراور ہدایتکار کاواسجی پالنجی کھٹاؤ سے محبت کی اور شادی کر لی۔ انھوں نے اسے اداکاری سے متعارف کرایا اور اس کی اسٹیج اداکاری کامیاب رہی۔

ابتدائی زندگی
-------------

میری فینٹن بھارت میں مسوری کے قریب لینڈور میں جینیٹ اور میتھیو فینٹن کے ہاں پیدا ہوئی تھی، جو برطانوی ہندوستانی فوج کے ایک آئرش ریٹائرڈ فوجی تھے۔ اس نے میری جین فینٹن کے طور پر بپتسمہ لیا، لیکن اس کی ابتدائی زندگی اور تعلیم کے بارے میں مزید معلومات نہیں ہیں۔  پارسی تھیٹر اداکار اور ہدایتکار کاوس جی پالنجی کھٹاؤ اپنے ڈرامے *اندر سبھا* کے لیے ریہرسل کر رہے تھے، جب فینٹن اپنے جادوئی لالٹین شو کے لیے ہال بک کروانے آئی تھی۔ اس نے اس کی اداکاری کی تعریف کی، اس سے ملاقات کی، میری فنٹن کو ان سے محبت ہو گئی اور آخر کار اس سے شادی کر لی۔  اس کے بعد انھوں نے ایک پارسی نام مہربائی اختیار کیا۔  وہ ہندی اور اردو پہلے ہی جانتی تھیں اور 1870ء کی دہائی میں کھٹاؤ نے انہیں گلوکاری اور اداکاری کی مزید تربیت دی۔ 

انھوں نے اپنی صلاحیتوں اور کھٹاؤ کے ساتھ تعلق کی وجہ سے تھیٹر میں ایک سنسنی پیدا کی۔   تاہم، 1878ء میں فینٹن کے تھیٹر میں داخلے کے حوالے سے کھٹاؤ اور ایمپریس وکٹوریہ تھیٹریکل کمپنی کے مالک جہانگیر پیسٹونجی کھمبٹا کے درمیان میں تنازع کے بعد، کھٹاؤ نے بمبئی چھوڑ کر دہلی کے لیے اور مینک ماسٹر کی ملکیت والی الفریڈ تھیٹر کمپنی میں شمولیت اختیار کی جس نے فینٹن کی بھی مخالفت کی۔ نتیجتاً، کھٹاؤ نے 1881ء میں اپنی الفریڈ کمپنی شروع کی، جہاں فینٹن کا طویل اور کامیاب دور رہا۔ 

فینٹن اور کھٹاؤ بعد میں الگ ہو گئے۔ ان کا ایک بیٹا جہانگیر کھٹاؤ تھا۔

مقبول ثقافت میں
---------------

*ڈراما کوئین* (2018ء) ایک ڈراما تھا جسے نیاتی راٹھوڑے نے لکھا اور ہدایت کاری کی تھی اور بلیو فیدر تھیٹر نے ان کی زندگی اور دیگر ابتدائی خواتین اداکاراؤں پر مبنی ڈراما تیار کیا تھا۔ مہرین صبا نے میری فینٹن کا کردار ادا کیا۔




1. 1 2 3 4 5 6 7 8 9  Kathryn Hansen (1 دسمبر 2013)۔ Stages of Life: Indian Theatre Autobiographies۔ Anthem Press۔ صفحہ: 10, 16, 19, 292, 338۔ ISBN 978-1-78308-068-7  تحقق من التاريخ في: `|date=` (معاونت)
2. ↑  Dinkar B. Jani (2004)۔ "Khatao, Cowasji Palanji"۔ $1 میں Ananda Lal۔ Oxford Companion to Indian Theatre (بزبان انگریزی)۔ Oxford University Press۔ ISBN 978-0-19-564446-3۔ doi:10.1093/acref/9780195644463.001.0001 – Oxford Reference سے  (رکنیت درکار)
3. ↑  Meera Kosambi (5 جولائی 2017)۔ Gender, Culture, and Performance: Marathi Theatre and Cinema before Independence۔ Taylor & Francis۔ صفحہ: 27۔ ISBN 978-1-351-56590-5  تحقق من التاريخ في: `|date=` (معاونت)
4. 1 2
5. ↑  Kathryn Hansen (1993)۔ "3. The Landscape of Premodern Performance: Urban Theatre and the Parsi Stage"۔ Grounds for Play: The Nautanki Theatre of North India (بزبان انگریزی)۔ Berkeley: University of California Press۔ صفحہ: 83۔ ISBN 978-8173040566۔ اخذ شدہ بتاریخ 19 جولائی 2018 – UC Press E-Books Collection, 1982–2004 سے  تحقق من التاريخ في: `|access-date=` (معاونت)
**پلمبر** (انگریزی: Plumber) ایک ایسا تجارت پیشہ شخص ہے جو قابل حمل و نقل پانی، نالوں اور بیت الخلاء کے نظاموں کی تنصیب، ان میں بدلاؤ اور ان کے رکھ رکھاؤ کا کام کرتا ہے۔

عمارت کی تعمیر اور سامان کے طے کرنے میں دخل
-------------------------------------------

سینٹری مٹیریل اور باتھ روم، پائپوں، نالوں، نالیوں اور پانی کی سربراہی کی سہولتوں کی تیاری کے کام میں پلمبر اور بلڈنگ ٹھیکیدار حضرات کا کافی عمل دخل ہوتا ہے ، عام طور پر یہ لوگ اس پیشے کے بیوپاریوں کے پاس گاہک کو لے آتے ہیں اور گاہک بھی ان پر اعتماد کرتا ہے ، گاہک کا خیال ہوتا ہے ،یہ ہمیں اچھا اور سستا مال لے کر دیں گے اور پھر یہ ہم سے گاہک کو لے کر آنے کا کمیشن طلب کرتے ہیں، جو یہ کاروباری عام طور پر اپنے منافع میں سے انھیں دیتے ہیں، یعنی کہ اگر ایک لاکھ کا مال بیچا ہے اور دس ہزار روپے ہمیں منافع آیا ہے تو 3 ہزار یہ لوگ ان کو دے دیتے ہیں یا پھر ایسا بھی ہوتا ہے جس گاہک کے ساتھ پلمبر یا بلڈنگ ٹھیکیدار آتا ہے تو اس کو مارکیٹ سے تھوڑا زیادہ ریٹ لگا دیتے ہیں جتنے پیسے گاہک سے زیادہ لیں وہ ان حضرات کو دے دیتے ہیں، گاہک کو اکثر اس معاملت کا علم نہیں ہوتا، ان کے خیال میں یہ حضرات اس کے خیر خواہ ہوتے ہیں۔

جدید دور میں افادیت
-------------------

جدید دور میں ہمہ منزلہ عمارتیں عام ہو چکی ہیں۔ ایسے میں پائبنگ یا نالوں اور نالیوں کی منصوبہ بندی اور ان کی تنصیب ایک اہم ضرورت بن چکی ہے۔ اس ضرورت کی تکمیل پلمبر کرتا ہے۔ کسی بھی عمارت میں نلوں کو ٹنکیوں سے مربوط کیا جاتا ہے۔ پھر یہ ٹنکیوں الگ الگ منزلوں سے جڑے ہوتے ہیں۔ ہر منزل پر ایک اہم پائپ سے کئی فلیٹوں میں پانی جاتا ہے۔ ہر فلیٹ میں پانی بیت الخلاء اور غسل خانے میں جدا گانہ یا یکساں ہوتا ہے، اس بات کے پیش نظر کے یہ دو کمرے ہیں یا ایک۔ یہ پانی نلوں کے علاوہ گیزروں، واٹر پیوری فائروں، شاوروں اور فلش ٹینک میں جاتا ہے۔ پائپوں کی صحیح منصوبہ بندی بیت الخلاء سے فضلات کی بر وقت نکاسی کے لیے بھی ضروری ہوتی ہے۔ اسی طرح سے پلمبر آزادانہ یا اکہری گھروں میں بھی ٹھیک سے منصوبہ بندی کرتے ہیں۔

پلمبر ٹیپ
---------

کسی بھی ہارڈ ویئر یا گھرلو سامان کی دکان سے "ٹیفلان ٹیپ" کا استعمال خصوصیت کا حامل ہے۔ یہ کئی مصنوعات کے لیے مستعمل ہے۔ 1960ء کے آخر میں ٹیپ کے تیار کنندوں نے ڈیوپون کی ٹیفلان کو ٹھیک پاؤڈر کی شکل میں استعمال کیا اور اس پاؤڈر سے اپنے اپنے پلمبر کے ٹیپ کو تیار کیا تھا۔ یہ ٹیپ اکثر پائپوں کے جوڑنے اور ان کو مضبوط بنانے کے کام آتا ہے۔

مزید دیکھیے
-----------

* نل

حوالہ جات
---------

1. ↑  %AA%D9%88-%DB%8C%DB%81-%D8%AC%D8%A7%D8%A6%D8%B2-%DB%81%DB%92 کاروباری معاملات میں کمیشن کا لین دین
2. ↑  پلمبر کی ٹیپ کا استعمال کیسے کریں
**پیٹر جیمز فاریسٹ** (پیدائش:15 نومبر 1985ء) آسٹریلیا کے سابق پیشہ ور کرکٹ کھلاڑی ہیں جو نیو ساؤتھ ویلز، کوئنز لینڈ اور برسبین ہیٹ کے لیے کھیلے۔ انہوں نے 2012ء میں آسٹریلیا کی قومی کرکٹ ٹیم کے لیے 15 ایک روزہ بین الاقوامی میچز کھیلے۔

### گھریلو کیریئر

2006-07ء کے سیزن میں ایک معاہدے کے ساتھ، فورسٹ نے 1 مارچ 2007ء کو کوئنز لینڈ کے خلاف نیو ساؤتھ ویلز کے لیے اپنے اول درجہ کرکٹ کا آغاز کیا۔ پورہ کپ کے ابتدائی کھیلوں میں شاندار کارکردگی کے بعد، کرکٹ آسٹریلیا کپ میں شاندار نتائج اور ہاکسبری کے لیے مستقل مزاجی گریڈ کرکٹ میں، فورسٹ نے 2007-08ء کے سیزن سے قبل نیو ساؤتھ ویلز کے لیے اپنا پہلا مکمل معاہدہ حاصل کیا۔ فورسٹ نے 12 اکتوبر 2007ء کو ویسٹرن آسٹریلیا کے خلاف لسٹ اے کرکٹ میں ڈیبیو کیا۔ نومبر 2007ء میں، فارسٹ نے اپنی پہلی اول درجہ سنچری تسمانیہ کے خلاف سڈنی کرکٹ گراؤنڈ میں بنائی، جس میں 21 چوکوں اور دو چھکوں سمیت 177 رنز بنائے۔ فروری 2010ء میں یہ اعلان کیا گیا کہ فارسٹ 2010ء کے سیزن کے لیے لنکاشائر لیگ کی طرف سے نیلسن کرکٹ کلب کے لیے پیشہ ور ہوں گے۔ فورسٹ 2011-12ء میں آسٹریلیا کے سیزن سے نیو ساؤتھ ویلز سے کوئنز لینڈ بلز میں منتقل ہو گئے۔

### بین الاقوامی کیریئر

جنوری 2012ء میں، فاریسٹ کو آسٹریلیا کے لیے 14 رکنی ایک روزہ بین الاقوامی اسکواڈ میں منتخب کیا گیا، تاکہ بھارت اور سری لنکا کے خلاف سہ ملکی سیریز میں حصہ لیں۔ یہ کوئنز لینڈ اور برسبین کی بگ بیش لیگ کی طرف برسبین ہیٹ دونوں کے ساتھ متاثر کن کارکردگی کے بعد سامنے آیا، جس میں انہوں نے زخمی کپتان جیمز ہوپس کی جگہ ٹورنامنٹ میں زیادہ تر کے لیے کپتانی کی۔ فروری 2012ء میں، فارسٹ نے ایڈیلیڈ اوول میں بھارت کے خلاف اپنا ایک روزہ ڈیبیو کیا۔ اپنی پہلی اننگز میں انہوں نے 83 گیندوں پر 66 رنز بنائے۔ انہوں نے 19 فروری 2012ء کو دی گابا میں بھارت کے خلاف اپنا دوسری ون ڈے ففٹی سکور کی، 71 گیندوں پر 52 رنز بنائے۔انہوں نے 24 فروری 2012ء کو ہوبارٹ کے بیلریو اوول میں سری لنکا کے خلاف اپنی واحد ایک روزہ بین الاقوامی سنچری بنائی۔

### مزید دیکھیے

* کرکٹ
* آسٹریلیا قومی کرکٹ ٹیم
* ایک روزہ بین الاقوامی
* آسٹریلیا کے ون ڈے کرکٹرز کی فہرست

حوالہ جات
---------
**صفیہ بنت زبیر بن عبد المطلب ،** حضرت محمد ﷺ کی چچا زاد بہن ، ابن سعد نے بتایا کہ اس کی والدہ عاتکہ بنت ابی وہب بن عمرو ہے اور یہ کہ محمﷺد نے اسے خیبر میں چالیس وسق پر کھانا کھلایا کہا جاتا تھا کہ صفیہ الحکم بنت الزبیر کی والدہ ہیں اور یہ کہ صفیہ ام الحکم بنت الزبیر کا نام ہے۔ اور اس کا ذکر محمد بن حبیب البغدادی نے بنو ہاشم سے رسول خدا ﷺکی بیعت کرنے والی خواتین کے ناموں میں کیا ، الواقدی کے حوالے سے .
 
ابن حجر عسقلانی نے کہا. ابن سعد نے اس کا ذکر اس شخصیت کے بارے میں کیا جس نے رسول خدا کو کھانا کھلایا ، خدا کی دعا اور سلامتی ہو ، بنو ہاشم کے اختیار میں خیبر کی تاریخیں پیش کی گئیں اور ان میں چالیس وسق تھے ، لہذا انہوں نے کہا: اس کی والدہ عاتکہ بنت ابی وهب المخزومیہ ہیں ، جو ضباعہ کی بہن ہیں۔۔

حوالہ جات
---------

1. ↑  الطبقات الكبير، جـ10/ص 47. آرکائیو شدہ (Date missing) بذریعہ sahaba.rasoolona.com (Error: unknown archive URL)
2. ↑  أسد الغابة، جـ7/ص 309. آرکائیو شدہ (Date missing) بذریعہ sahaba.rasoolona.com (Error: unknown archive URL)
3. ↑  "الإصابة في تمييز الصحابة، لابن حجر العسقلاني، ترجمة أم حكيم بنت الزبير"۔ 14 نومبر 2020 میں اصل سے آرکائیو شدہ۔ اخذ شدہ بتاریخ 08 جولا‎ئی 2021  الوسيط `|url-status=` تم تجاهله (معاونت)
4. ↑  الإصابة، جـ8/ص 212. آرکائیو شدہ (Date missing) بذریعہ sahaba.rasoolona.com (Error: unknown archive URL)
اپریل 2023ء کو، ایک دیسی ساختہ بم (آئی ای ڈی) نے سیکیورٹی فورسز کی گاڑی کو نشانہ بنایا، جس کے نتیجے میں پاکستان کے ضلع خیبر میں دو فوجی ہلاک اور 4 دیگر زخمی ہوئے۔ ہلاک ہونے والے فوجیوں کے نام نائب صوبیدار حضرت گل اور سپاہی نذیر اللہ محسود بتائے گئے ہیں جن کا تعلق لوئر دیر اور جنوبی وزیرستان سے ہے۔ 

حملے کے بعد پاکستانی سکیورٹی فورسز اور پولیس موقع پر پہنچ گئی اور سرچ آپریشن شروع کر دیا۔ تاہم ابھی تک کوئی گرفتاری عمل میں نہیں آئی۔ آئی ایس پی آر کے مطابق علاقے کو کسی بھی دہشت گرد سے پاک کرنے کے لیے پاک کیا جا رہا ہے۔ پشاور گیریژن میں، جہاں کور کمانڈر پشاور، شہری حکام اور فوجیوں کے ساتھ ساتھ لوگوں کی ایک بڑی تعداد نے شہید ہونے والے فوجیوں کی نماز جنازہ میں شرکت کی۔ فوج نے دہشت گردی کے خاتمے کے لیے اپنے عزم کا اعادہ کیا ہے اور کہا ہے کہ اس کے ارکان کی جانب سے دی جانے والی قربانیاں صرف اس عزم کو تقویت دیتی ہیں۔

حوالہ جات
---------

1. ↑  Ibrahim Shinwari (April 9, 2023)۔ "Two soldiers martyred, four hurt in Khyber IED attack"۔ DAWN.COM
2. ↑  "Funeral prayers of two martyred soldiers offered in Peshawar"۔ The Express Tribune۔ April 8, 2023
3. ↑  "Two soldiers embrace martyrdom in IED blast: ISPR"۔ www.geo.tv
4. ↑  "2 soldiers martyred in IED blast in KP's Khyber district: ISPR"۔ DAWN.COM۔ April 8, 2023
میریلیبون کرکٹ کلب (ایم سی سی) کے زیراہتمام ایک انگلش کرکٹ ٹیم نے 3ماہ کے دورے پر نیوزی لینڈ جانے سے پہلے اکتوبر سے دسمبر 1935ء تک آسٹریلیا کا دورہ کیا۔ اس نے سرزمین کی پانچ ریاستوں کی ٹیموں میں سے ہر ایک کے خلاف فرسٹ کلاس میچ کھیلے اور آسٹریلیائی الیون کے خلاف ایک میچ۔ 1932-33 کے باڈی لائن ٹور نے آسٹریلیا میں اس قدر طویل المیہ پیدا کیا تھا کہ ایم سی سی نے 1936-37 میں انگلینڈ کے آسٹریلیا کے ٹیسٹ دورے سے پہلے 1935-36 میں غیر ٹیسٹ دورے کرنے کا فیصلہ کیا جس کا مقصد دونوں کرکٹ کے درمیان خیر سگالی کو بحال کرنا تھا۔ قومیں انھوں نے ٹیم کی کپتانی کے لیے سرے کے شوقیہ ایرول ہومز کا انتخاب کیا اور اسے ہدایت کی کہ وہ اس بات کو یقینی بنائے کہ کھلاڑیوں کا رویہ "خوشگوار اور خوشگوار" ہو اور وہ کھیل کو "مناسب جذبے سے" کھیلیں۔ ہر کھلاڑی کو نہ صرف اس کی کرکٹ کی صلاحیتوں کے لیے بلکہ یکساں طور پر اس کی سفیرانہ صلاحیتوں کے لیے احتیاط سے منتخب کیا گیا تھا۔

### ٹیم

* ایرول ہومز (کپتان)
* چارلس لیٹلٹن (نائب کپتان)
* ولف باربر
* آرتھربیکسٹر
* بلی گریفتھ
* جو ہارڈ اسٹاف جونیئر
* جان ہیومن
* جیمز لینگریج
* مینڈی مچل انیس
* جم پارکس، سینئر
* ایڈم پاول
* ہوپر ریڈ
* جم سمز
* ڈینس اسمتھ

باب وائٹ کو کپتانی کی پیشکش کی گئی تھی لیکن انھوں نے یہ کہتے ہوئے انکار کر دیا کہ انھیں آرام کی ضرورت ہے۔ دورے کے اخراجات کو محدود کرنے کے لیے صرف چھ پیشہ ور افراد (نائی، ہارڈ اسٹاف، لینگرج، پارکس، سمز اور اسمتھ) کا انتخاب کیا گیا اور کوئی مینیجر نہیں تھا۔  یہ ٹیم اب تک کی سب سے کم عمر انگلش ٹور کرنے والی ٹیم تھی جس کی اوسط عمر 26 سال تھی۔  ہومز نے اپنی ٹیم کو "اس وقت انگلینڈ کی سیکنڈ الیون کے نمائندے کے بارے میں" سمجھا۔

حوالہ جات
---------

1. ↑  Errol Holmes, *Flannelled Foolishness*, Hollis & Carter, London, 1957, p. 109.
2. ↑  Holmes, p. 109.
3. ↑  Holmes, pp. 112, 121.
4. ↑  Holmes, p. 111.
**گلاب گینگ** (انگریزی: Gulaab Gang)
2014ء کی ایک بھارتی ہندی زبان کی ایکشن ڈراما فلم 
اسے ناقدین سے ملے جلے جائزے ملے۔ تاہم جوہی چاولا کی کارکردگی کو بڑے پیمانے پر پذیرائی ملی، کئی ناقدین نے اسے "سال کی بہترین کارکردگی" قرار دیا۔

کہانی
-----

گلاب گینگ کے ارکان بندیل کھنڈ اتر اور مدھیہ پردیش میں سرگرم اور چوکس ہیں۔  وہ گلابی ساڑھیاں پہنتی ہیں اور گھریلو تشدد، جہیز کا نظام، عصمت دری، بجلی کے معاملات اور تعلیم جیسے مسائل اٹھاتی ہیں۔ ان کی زبردست لیڈر، رجو (مادھوری دکشت)، ایک ملنسار اور ہوشیار سیاست دان، سمترا دیوی باگریچہ (جوہی چاولا)، جو لوگوں کو استعمال کرتی ہے۔

رجو مادھو پور گاؤں میں گلاب گینگ چلاتی ہیں، جہاں وہ چھوٹی لڑکیوں کو ان کے حروف تہجی اور بڑی لڑکیوں کو لاٹھی چلانے کا طریقہ سکھاتی ہے۔ اس کا گروہ ان خواتین پر مشتمل ہے جو چمکدار گلابی لباس پہنتی ہیں۔ اس گینگ میں رجو کے سب سے قریبی دوست ٹام بوائے (ڈیویا جگدلے) ہیں، ایک عورت جسے اس کے شوہر (تنیشتھا چٹرجی) نے چھوڑ دیا تھا، اور ایک کوہل (سرمہ) آنکھوں والی عورت (پرینکا بوس)۔ یہ خواتین حلیموں اور مظلوموں کے لیے کھڑی ہوتی ہیں اور بدمعاش شوہروں، پولیس والوں اور سیاست دانوں کے خلاف تصادم کرتی ہیں۔ سازش اس وقت زور پکڑتی ہے جب رجو سمترا دیوی کے خلاف بلدیاتی انتخابات میں حصہ لینے کا فیصلہ کرتی ہے۔ سمترا اس بات کو یقینی بنانے کی پوری کوشش کرتی ہے کہ انتخابی مہموں کے دوران میں رجو کو نااہل قرار دے کر اس کے گینگ کے بیشتر ارکان کو مرغیوں کے ہاتھوں قتل کر دیا جائے۔ آخر میں رجو سمترا کے خلاف بدلہ لینے کا فیصلہ کرتی ہے۔ ہولی کی تقریبات کے دوران، جب سمترا گلاب گینگ کو ختم کرنے کی سازش کرتی ہے، رجو نے جوابی کارروائی کرتے ہوئے سمترا دیوی کا ہاتھ کاٹ دیا کیونکہ بعد میں گینگ کو مشین گن سے گولی مارنے کی کوشش کرتی ہے۔ آخر میں، سمترا کو گرفتار کر لیا جاتا ہے اور اسے عمر قید کی سزا سنائی جاتی ہے اور رجو کو بھی اس کے پرتشدد انتقام کے لیے گرفتار کر لیا جاتا ہے۔ تاہم، رجو نے آخرکار غیر مراعات یافتہ لڑکیوں کے لیے ایک اسکول قائم کرنے کے اپنے خواب کو پورا کیا۔

مزید دیکھیے
-----------

* حقوق نسواں

حوالہ جات
---------

1. 1 2   — اخذ شدہ بتاریخ: 11 جولا‎ئی 2016
2. ↑  "Madhuri Dixit: Action-drama in 'Gulaab Gang' is many steps ahead of 'Beta'"۔ Indian Express
3. ↑  "Gulaab Gang Movie Review & Film Summary (2014)"۔ Roger Ebert۔com </ref ہے جو [[بھارت]] میں خواتین کی جدوجہد پر مرکوز ہے، جس کی ہدایت کاری سومک سین نے کی ہے اور اسے سوہم شاہ اور انوبھو سنہا نے پروڈیوس کیا ہے۔
اس میں [[مادھوری دکشت]] اور [[جوہی چاولا]] مرکزی کردار ادا کر رہی ہیں، یہ پہلی بار ہے کہ 1990ء کی دو خواتین سپر اسٹارز نے ایک ساتھ مشترکہ اسکرین اسپیس کی۔
گلاب گینگ 7 مارچ 2014ء کو ریلیز ہوئی، اور فلم کو اپنے پہلے دن ہی فلاپ قرار دے دیا۔ <ref>Gulaab Gang flopped and can't lead to defamation anymore, producers tell HC – Hindustan Times
4. ↑  "Battle of the 'Queen' at the box office – Kangna vs Madhuri Dixit | BizAsia Showbiz"۔ 19 فروری 2014 میں اصل سے آرکائیو شدہ۔ اخذ شدہ بتاریخ 24 فروری 2014  الوسيط `|url-status=` تم تجاهله (معاونت); تحقق من التاريخ في: `|access-date=, |archive-date=` (معاونت)
5. ↑  "Madhuri Dixit gets abusive"۔ The Times of India۔ Mumbai۔ 1 مئی 2012۔ 11 اپریل 2013 میں اصل سے آرکائیو شدہ۔ اخذ شدہ بتاریخ 14 فروری 2013  الوسيط `|url-status=` تم تجاهله (معاونت); تحقق من التاريخ في: `|access-date=, |date=, |archive-date=` (معاونت)